Crexhioûles

Categoreye:Senes des maladeyes
Des crexhioûles (on dit eto des crexhinces, des crexhances u des forcrexhances), c' est  des glandes linfatikes inflêyes, ki vnèt come des nuketes metowes dizo l' pea et k' on hape tins del crexhinne, u dins des maladeyes.

Les crexhioûles sont diferinnes des glandes inflêyes dins li ptizeye (adénite scrofuleuse).

 Cåze des crexhioûles ordinaires 
Les crexhioûles ordinaires, sins grosse maladeye, c' est purade les efants et les ptits djonneas k' els atrapèt. Elle evont sins leyî d' marke so 15 djoûs troes samwinnes. On rtrouve padecô des passêyes antidjenike d' ene pitite atake på citomegalovirûsse.

 Les crexhioûles dins les maladeyes d' on boket do coir 
On-z atrape des crexhioûles pus hôt dins l' prumire glande linfatike ki rçût li linfe do boket do coir k' est malåde. Metans:
 a l' axhele cwand on-z a on må dins les bresses u ås sins po les femes (maladeye des gretes di tchet, magnant må do sin).
 a l' ayinne del djambe cwand on-z a on må dins les djambes u les pårteyes. 
 å cô.
 dizo l' badjawe (matchureas).

 Les fives ås crexhioûles 
C' est des maladeyes des djins u des biesses avou del five et des crexhioûles. 
 Five ås crexhioûles des vatches.
 Fives ås tripanozomes
 li Aiwe-e-cour (maladeye des vatches ås riketseyes)